Press releases/English Wikipedia Publishes Millionth Article/Slovenščina

Wikipedija v angleščini obsega že milijon člankov
ST. PETERSBURG, FLORIDA, ZDA, NN. marec 2006

Ustanova Wikimedia je objavila, da je angleška izdaja Wikipedije danes dosegla milijon člankov. Milijonti članek je "Železniška postaja Jordanhill" na Škotskem, ki ga je prispeval Wikipedijin sodelavec Nach0king. Wikipedija je večjezikovna prosta spletna enciklopedija s 3,3 milijoni člankov v več kot 125 jezikih, vključno s slovenščino.

Celotna vsebina angleške Wikipedije je na voljo na spletnem mestu [//en.wikipedia.org en.wikipedia.org].

Razen člankov Wikipedija v angleščini ponuja tudi desetine časovnih trakove in tematskih portalov. Multimedijska knjižnica Wikipedije vsebuje 40.000 slik in stotine celotnih posnetkov skladb, videov in animacij, od katerih je večina na voljo za prosto distribucijo. Uporabniki si na Wikipediji dnevno ogledajo več deset milijonov strani.

Čeprav se Wikipedija ustvarja na nov in kontroverzen način, je bila doslej zaradi podrobnega poročanja o trenutnih dogodkih, člankih o popularni kulturi in znanstvenih temah, zaradi uporabnosti in mednarodne skupnosti sodelavcev že mnogokrat pohvaljena in nagrajena.

O Wikipediji je BBC News povedal, da je "eden of najbolj zanesljivo uporabnih virov na internetu in sicer." Daniel Pink, avtor in kolumnist revije WIRED, je Wikipedijo opisal kot "samoorganizirano, samopopravljivo, hipernalezljivo knjižnico prihodnosti," Tim Berners-Lee, oče svetovnega spleta, pa kot "studenec vsega znanja."

Wikipedija je prvi in najbolj znan projekt fundacije Wikimedia. Sledili so ji sestrski projekti, med drugim slovar, knjižnica učbenikov, zbirka citatov, novičarsko spetno mesto, in multimedijska knjižnica. Vsi projekti delujejo na prosti programski platformi MediaWiki.

O Wikipediji
''Predstavljajte si svet, v katerem ima prav vsakdo prost dostop do vsote znanja vsega človeštva. To počnemo mi.'' --Jimmy Wales, ustanovitelj Vikipedije.

Uvod v urejanje enciklopedije za nove sodelovce se nahaja na naslovu http://en.wikipedia.org/wiki/Wikipedia:Introduction.

Wikipedija, ustanovljena Januarja 2001, je najbolj aktualna, najhitreje rastoča in največja enciklopedija na svetu. Ustvarjajo jo izključno prostovoljci, ki sodelujejo med sabo ter prispevajo, posodabljajo in popravljajo članke. Angleška izdaja vsebuje 20 milijonov notranjih povezav in vsak dan sprejme 65.000 sprememb in 1.700 novih člankov.

Wikipedija je napisana za splošno občinstvo, prostovoljci pa ves čas izboljšujejo jasnost, berljivost in natančnost člankov. Izvirni besedilni, slikovni in zvočni prispevki so objavljeni pod GNU licenco za prosto dokumentacijo (GFDL), ki uporabnikom dovoljuje kopiranje in urejanje prispevkov po načelu "copyleft." Celotna podatkovna zbirka je [//download.wikimedia.org/ prosto dostopna] na spletu.

Čeprav je bil projekt v letu 2005 deležen kritik zaradi nepravilnosti v posameznih člankih, je znanstvena revija Nature ugotovila, da Wikipedijini članki o znanosti vsebujejo le malo več napak na članek kot članki priznane enciklopedije Britannica. Vse konkretno naštete napake so bile po objavi odpravljene. Ostala, manj uradna zunanja ocenjevanja so bila v splošnem pozitivna.

O fundaciji Wikimedia
Wikimedia Foundation, Inc. je mednarodna neprofitna organizacija, katere cilj je vzpodbujati rast, razvoj in razširjanje prostih večjezičnih vsebin in zagotoviti brezplačen dostop do teh odprtih projektov. Fundacija Wikimedia upravlja nekaj največjih kolaborativnih enciklopedičnih projektov na svetu, vključno z Wikipedijo, enim od 25 najbolj obiskanih spletnih mest.

Funcadija, ustanovljena leta 2003 za upravljanje že obstoječih projektov, ima sedež v St. Petersburgu na Floridi v ZDA. Wikimedia ima lokalne podružnice v Veliki Britaniji, Nemčiji, Franciji, Italiji, Srbiji in Črni gori in na Poljskem. V pripravi sta tudi podružnici v Kanadi in Indiji.

Dejavnosti fundacije večinoma financirajo bralci in sodelavci z donacijami, ki ponavadi ne presegajo 10 tisoč tolarjev. Proračun za leto 2005 je znašal 739.200 ameriških dolarjev.

Wikimedia je med drugim prejela nagrade Webby, Prix Ars Electronica, nagrado Japonskega oglaševalskega združenja za ustvarjanje na spletu, Golden Nica, ter nagrado World Technology za komunikacijske tehnologije.

Več podatkov
(v angleščini) (v slovenščini)
 * Fundacija Wikimedia (http://wikimediafoundation.org)
 * O Wikipediji (http://en.wikipedia.org/wiki/Wikipedia)
 * Wikipedija v tisku (http://en.wikipedia.org/wiki/Wikipedia:Press_coverage)
 * Uvod v urejanje Wikipedije (http://en.wikipedia.org/wiki/Wikipedia:Introduction)
 * Najboljši članki (http://en.wikipedia.org/wiki/Wikipedia:Featured_articles)
 * Zunanji pregled (http://en.wikipedia.org/wiki/Wikipedia:External_peer_review)
 * O Wikipediji (http://sl.wikipedia.org/wiki/Wikipedija)
 * Uvod v urejanje Wikipedije (http://sl.wikipedija.org/wiki/Wikipedija:Dobrodošli, novinci)
 * Najboljši članki (http://sl.wikipedia.org/wiki/Wikipedija:Izbrani_članki)

Kontaktni podatki
[mailto:press@wikimedia.org press@wikimedia.org]

Jimmy Wales, predsednik upravnega odbora fundacije Wikimedia Telefon: +1-310-474-3223 E-pošta: [mailto:jwales@wikia.com jwales@wikia.com]

Angela Beesley, članica upravnega odbora fundacije Wikimedia Telefon: (+44)-208-816-7308 E-pošta: [mailto:abeesley@wikimedia.org abeesley@wikimedia.org]

Lokalni kontakti
Več lokalnih kontaktov